Christopher Nolan

Christopher Edward NOLAN, komandoro (naskiĝis la 30an de julio 1970) estas brita-usona filmo-reĝisoro, produktisto kaj scenaristo. 

Li estas konata pro reĝisorado de la sciencfikcia filmo Inception (2010), The Dark Knight trilogio, kaj la psikologiaj suspensfilmoj Memento (2000) kaj The Prestige (2006). Lia filmaro tutmonde arigis pli ol 5 miliardoj da USD kaj 36 nomumojn de Oskar-premioj, 11 venkojn.

Nolan naskiĝis kaj kreskis en Londono kaj montris intereson en filmofarado ekde juna aĝo. Post studado de la angla literaturon ĉe la Universitata Altlernejo de Londono, li produktis sian unuan filmon La Sekvanto en 1998. Nolan akiris internacian rekonon per sia dua filmado, Memento (2000), pro kiu li estis nomumita por akademia premio de plej bona originala scenaro. Li transiris de sendependa al studio-bazita filmofarado kun Insomnia (2002) kaj plu trovis kritikan kaj komercan sukceson per la trilogio de La Malhela Kavaliro (2005–2012), ‎La Prestiĝo (2006) kaj Inception (2010), kiu ricevis ok nomumojn de Oskar-premioj, inkluzive de plej bona fotografio kaj blej bona originala scenaro. Tio ĉi estis sekvita de Interstela (2014), Dunkirk (2017) kaj TENET (2020). Li ricevis nomumojn de Akademia Premio por plej bona foto kaj plej bona reĝisoro pro sia laboro en Dunkirko.

Nolan estis nomumita Komandanto (CBE) de la Ordeno de Brita Imperio en 2018 . 

 Filmografio 

 Tarantella (1989); reĝisoro, filmado, produktado (mallonga filmo)
 Larceny (1996); reĝisoro, filmado, produktado (mallonga filmo)
 Doodlebug (1997); reĝisoro, filmado, produktado (mallonga filmo)
 Following (1998); reĝisoro, scenaro
 Memento (2000); reĝisoro, scenaro
 Insomnia (2002); reĝisoro
 Batman Begins (2005); reĝisoro, scenaro
 The Prestige (2006); reĝisoro, scenaro, produktado
 The Dark Knight (2008); reĝisoro, scenaro, produktado
 Inception (2010); reĝisoro, scenaro, produktado
 The Dark Knight Rises (2012); reĝisoro, scenaro, produktado
 Man of Steel (Viro de Ŝtalo ) (2013); scenaro, produktado
 Transcendence (2014); produktado (direktita fare de Wally Pfister )
 Interstela (2014); reĝisoro, scenaro, produktado
 Dunkirk (2017); reĝisoro, scenaro, produktado
 Tenet (2020); reĝisoro, scenaro, produktado
 Oppenheimer (2023); reĝisoro, scenaro, produktado

Kategorio:Anglaj kinproduktoroj
Kategorio:Komandoroj de la Ordeno de la Brita imperio
Kategorio:Anglodevenaj usonanoj
Kategorio:Usonaj kinproduktoroj
Kategorio:Usonaj kameraistoj
Kategorio:Usonaj verkistoj de la 20-a jarcento